Komission asetus (ETY) N:o 3480/90, annettu 30 päivänä marraskuuta 1990, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettäviä tukia koskevista yksityiskohtaisista säännöistä annetun asetuksen (ETY) N:o 1725/79 muuttamisesta



Virallinen lehti nro L 336 , 01/12/1990 s. 0068 - 0070

Suomenk. erityispainos Alue 3 Nide 35 s. 0166

Ruotsink. erityispainos Alue 3 Nide 35 s. 0166



KOMISSION ASETUS (ETY) N:o 3480/90, annettu 30 päivänä marraskuuta 1990, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettäviä tukia koskevista yksityiskohtaisista säännöistä annetun asetuksen (ETY) N:o 1725/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3117/90(2), ja erityisesti sen 10 artiklan 3 kohdan, sekä katsoo, että komission asetuksen (ETY) N:o 1725/79(3), sellaisena kuin se on viimeksi muutettuna asetuksella (ETY) N:o 2871/90(4), 10 artiklan 3 kohdassa säädetään, että vähintään 50 prosenttia rasvatonta maitojauhetta sisältävien rehuseosten osalta rasvattoman maitojauheen määritys on toteutettava vähintään kahdesti suoritettavan, liitteessä III mainitun määritysmenetelmän mukaisesti; olisi suotavaa laajentaa soveltamisalaa vähemmän kuin 50 prosenttia rasvatonta maitojauhetta sisältäviin rehuseoksiin, määritysmenetelmää on mukautettava mahdollisten virhelähteiden välttämiseksi, regressiomäärityksestä saadun tekijän perusteella tehtävä määritystietojen korjaus antaa täsmällisempiä tuloksia, on määritettävä uuden määrittelyn toistettavuus ja uusittavuus, olisi vahvistettava toleranssiraja määritystulosten tulkinnan helpottamiseksi, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1725/79 seuraavasti: 1 Korvataan 10 artiklan 3 kohdan ensimmäinen alakohta seuraavasti: "Tarkastuksesta vastaavan viranomaisen on kirjattava 2 artiklan 2 kohdassa ja tämän artiklan 2 kohdan a c alakohdassa tarkoitettujen tarkastusten tulokset määritysselosteen ja tarkastusselosteen mukaisesti, joiden mallit ovat liitteissä I ja II. Rasvattoman maitojauheen määritys toteutetaan vähintään kahdesti, liitteessä III mainitun määritysmenetelmän mukaisesti. Kun nämä tarkastukset koskevat sellaisenaan tai seoksena käytettävää rasvatonta maitojauhetta, herajuoksetejauheen puuttuminen todetaan liitteen IV menettelyn avulla." 2 Muutetaan liite III liitteen mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä marraskuuta 1990. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 303, 31.10.1990, s. 5 (3) EYVL N:o L 199, 7.8.1979, s. 1 (4) EYVL N:o L 275, 5.10.1990, s. 20 LIITE asetuksen (ETY) N:o 1725/79 liitteen III muuttamisesta Korvataan 2 kohdassa arvo "50 %" arvolla "10 %". Korvataan 3.3 kohdassa teksti "27 päivänä huhtikuuta 1972 annetulla komission direktiivillä 72/199/ETY" tekstillä "standardissa IDF 20 A 1986" ja lisätään "(ks. 9.1)" arvon "27,5 %" jälkeen. Korvataan 4.2 kohta tekstillä: "Kalsiumkloridi (2 M liuos). Punnitaan 20,018 g CaCO3:a (määrityslaatua) sopivan suuruiseen posliiniastiaan (150 200 ml) tai dekantterilasiin. Peitetään tislatulla vedellä ja siirretään vesihauteeseen. Lisätään hitaasti 50 60 ml HCl-liuosta (väk. HCl:vesi = 1:1) kaiken karbonaatin liuottamiseksi. Pidetään vesihauteessa CaCl2:n kuivumiseen asti reagoimattoman HCl:n poistamiseksi. Siirretään tislatun veden avulla 100 ml:n mittapulloon ja laimennetaan merkkiin. Tarkistetaan pH-arvo, joka ei saa olla pienempi kuin 4,0. Säilytetään liuos jääkaapissa." Korvataan 4.6 kohdassa teksti "27 päivänä huhtikuuta 1972 annetulla direktiivillä 72/199/ETY" tekstillä "standardissa IDF 20A 1986". Korvataan 6.3.1 kohdassa arvo "1 ml" arvolla "3,4 ml". Korvataan kohdat 6.3.2 6.4.1 seuraavalla tekstillä: " 6.3.2 Siirretään neste yhteen (tai kahteen) sentrifugiputkeen ja sentrifugoidaan kiihtyvyydellä 2 000 g 10 minuuttia sakan poistamiseksi. Siirretään kelluva neste pohjasakkaa pesemättä yhteen (tai kahteen) sentrifugiputkeen. 6.3.3 Saatetaan kelluvan nesteen lämpötila 37 °C:seen. Lisätään uutteeseen pisaroittain sekoitellen 0,5 ml nestemäistä juoksetetta (4.5). Koaguloituminen tapahtuu 1 2 minuutissa. 6.3.4 Näyte laitetaan uudelleen vesihauteeseen ja jätetään 37 °C:n lämpötilaan 15 minuutiksi. Näyte otetaan hauteesta ja rikotaan koagulantti sekoitellen. Sentrifugoidaan kiihtyvyydellä 2 000 g 10 minuuttia. Suodatetaan kelluva neste sopivan suodatinpaperin läpi(*) (Whatman N:o 541 tai vastaava) ja säilytetään suodatinpaperi. Pohjasakka pestään sentrifugiputkessa 50 ml:lla vettä noin 35 °C:ssa pohjasakkaa sekoitellen. Sentrifugoidaan uudelleen kiihtyvyydellä 2 000 g 10 minuuttia. Suodatetaan kelluva neste aikaisemmasta säilytetyn suodatinpaperin läpi. (*) Käytettävä tuhkatonta nopeasuodatteista paperia 6.4 Kaseiinitypen määritys. 6.4.1 Pesun jälkeen pohjasakka siirretään kvantitatiivisesti aikaisemmasta säilytetylle suodatinpaperille (6.3.4) tislatun veden avulla. Suodatinpaperi siirretään Kjeldahl-kolviin. Typpipitoisuus määritetään standardissa IDF 20A 1986 kuvatulla Kjeldahl-menetelmällä." Korvataan 7.1 kohdassa teksti "27 päivänä huhtikuuta 1972 annetulla komission direktiivillä 72/199/ETY" tekstillä "standardissa IDF 20A 1986". Korvataan 9.1 kohta: "Rehuseoksessa olevan rasvattoman maitojauheen prosenttiosuus lasketaan seuraavalla kaavalla: % SMP = >NUM>[>NUM>N × 6,38/ >DEN>27,5× 100] - 2,81/>DEN>0,908 jossa N on para-kaseiinin typen prosenttiosuus, 27,5 on tekijä, jolla muunnetaan määritetty kaseiini rasvattoman maitojauheen prosenttiosuudeksi, 2,81 ja 0,908 ovat regressioanalyysillä saatuja korjaustekijöitä." Toistettavuus 10.1 kohdassa: Korvataan arvo "90 %" arvolla "95 %". Korvataan arvo "2 g" arvolla "2,3 g". Uusittavuus 10.2 kohdassa: Korvataan arvo "90 %" arvolla "95 %". Korvataan arvo "5 g" arvolla "6,5 g". Lisätään 11 kohtaan seuraava teksti: " 11. Sietoraja CrD95-arvo (kriittinen ero; luotettavuusraja 95 %) lasketaan kaavalla (ISO 5725): CrD95 = >NUM>1/>DEN>√2√R² - r² [ >NUM>- 1/>DEN>n] (R: uusittavuus; r: toistettavuus) Kaksinkertainen määritys: CrD95 = 4,5 g Kun kemiallisen määrityksen tulos ei eroa ilmoitetusta rasvattoman maitojauheen pitoisuudesta enemmän kuin 4,5 g:aa (kaksinkertainen määritys), rehuseoserää on pidettävä asetuksen tämän säännöksen mukaisena." Muutetaan kohta 11 kohdaksi 12.